Pieniniai dantys

Pieniniai dantys – vėliau iškrentantys dantys, menkesni ir silpnesni už nuolatinius. Būdingi žmogui ir daugeliui kitų žinduolių, tarp jų didžiumai tikrųjų žvėrių. 

Pieniniai dantys ima dygti pirmaisiais žmogaus gyvenimo metais, maždaug 6–8 mėnesį. Kalantis pieniniams dantims, kūdikiai pasidaro irzlūs, pasireiškia gausus seilėtekis. Vaikui esant vienų metų, paprastai būna išdygę 8 dantys, 2–2,5 metų – visi 20 (po 10 viršutiniame ir apatiniame žandikaulyje). Toks pieninių dantų skaičius būdingas visoms hominidų rūšims.

Nuolatiniai dantys ima dygti 6–7 metų amžiaus vaikams ir išstumia pieninius, juos pakeisdami.

 Išnašos 

Kategorija:Burna
Kategorija:Odontologija